Lyngby Boldklub formåede ikke at finde penge til at udbetale løn ved deadline tirsdag aften. Det skriver klubben på sin hjemmeside.

I fredags besluttede spillerne i Lyngby Boldklub at sende et såkaldt påkrav til klubben, hvilket betød, at den manglende løn skulle falde senest tirsdag aften.

Det skriver klubben på sin hjemmeside.

- Efter en lang dag hvor der er afdækket og forsøgt flere forskellige løsninger for at få fremskaffet de nødvendige midler til at betale løn til spillere, stab og administration m.fl., må vi desværre konstatere, at det ikke er lykkes at komme i mål rettidigt. Vi kan oplyse, at Lyngby Boldklub A/S ikke har betalt den skyldige løn i dag, skriver klubben.

Det fremgår desuden, at der er blevet arbejdet på både kortsigtede og langsigtede løsninger, og klubben forventer at have en løsning senest fredag.

Fordi Lyngby Boldklub ikke har formået at opfylde påkravet, kan spillerne i klubben nu tale med andre klubber og potentielt rive deres kontrakter over. Spillerforeningen og spillerrådet i Lyngby har dog opfordret spillerne til ikke at benytte sig af muligheden.

Det kan du læse mere om ved at TRYKKE HER.

Støt Lyngby Boldklub - forudbestil din 100-års jubilæumstrøje